Raymond Kvisvik

Raymond Kvisvik (født 8. november 1974 i Sarpsborg) er en tidligere norsk fotballspiller. Kvisvik har er mest kjent for å ha spilt i klubbene Greåker, Brann, Fredrikstad og Austria Wien.

I tillegg til sin profesjonelle fotballkarriere, har han også hatt en profesjonell karriere i Innebandy og Futsal. Han har også vært ekspertkommentator for NRK , samt medvirket i ulike trenerroller etter sin profesjonelle karriere. Kvisvik var i 2020 med i den første sesongen av det populære tv-programmet Kompani Lauritzen som gikk på NRK1.

Klubbkarriere 
Kvisvik startet sin profesjonelle fotballkarriere i 1997, da han debuterte for Moss FK i 1. Divisjon. Han var med på å hjelpe klubben å rykke opp til Tippeligaen året etter, hvor han spilte 9 kamper for klubben. 

Sommeren 1998 gikk Kvisvik till Brann SK, og han hadde en god første sesong med 9 mål på 17 kamper, hvor ett av de var i hans debutantkamp for klubben. Neste sesong i 1999 spilte Kvisvik flere kamper, og hjalp Brann med å nå 3. plass i Tippeligaen, samt sølvmedalje i NM. 2000-sesongen var også en sterk sesong for Brann og Kvisvik, hvor Brann havnet på 2. plass i Tippeligaen. I 2001 hadde Brann en dårligere sesong enn de forrige årene med en 6. plass til slutt. Kvisvik hadde derimot en god sesong, med mer spilletid og 10 mål gjennom sesongen. 

I 2002 spilte Kvisvik 6 kamper for Brann uten å ha scoret noen mål. I april samme sesong, signerte Kvisvik en tre årskontrakt for den østeriske klubben Austria Wien, sammen med klubbkamerat Thorstein Helstad. I Austria Wien spilte Kvisvik 21 kamper, men scoret bare 3 mål. Klubben vant både serien og cupen det året, samt Supercupen. På tross av suksessen for klubben hadde Kvisvik lite spilletid, og ble fristilt av den østeriske klubben etter sesongen. 

Kun to dager senere signerte igjen Kvisvik kontrakt med Brann for å spille i 2003 sesongen. Brann gjorde det sterkt med Kvisvik i troppen, med 8 ubeseirede kamper. Kvisvik ble anerkjent for å ha hjulpet klubben, til den grad at uttrykket "Kvisvik-effekten" ble brukt.  I 2004-sesongen spilte Kvisvik en god sesong for Brann med 13 mål på 31 ligakamper, som sørget for en 3.plass. Brann vant også NM-finalen dette året.  

Midtveis i 2005-sesongen, valgte Kvisvik å avslutte sin karriere i Brann for godt, da han signerte for tippeligamoststander Fredrikstad. Uten Kvisvik i troppen spilte Brann en dårlig høstsesong samme år, imens Kvisviks nye klubb Fredrikstad spilte veldig bra. Igjen ble "Kvisvik-effekten" omtalt som en grunn for dette.  Han spilte for Fredrikstad i 3 sesonger til med mye spilletid, og var med på å vinne NM-gull i 2006 og ta klubben til serie-sølv i 2008. 

Etter at kontrakten hans med Fredrikstad gikk ut i 2010, signerte Kvisvik for 3. Divisjons klubben Kvik Halden. Han var med på å hjelpe Kvik Halden til å rykke opp til 2. Divisjon samme år, og etter 2011-sesongen ga han seg for klubben. Dette ville også være hans siste fulle år som profesjonell fotball spiller i Norsk toppfotball. 

For utenom en kamp i 2. Divisjon for Østsiden i 2018, har Kvisvik siden 2012 spilt voksenfotball i lavere divisjoner. Hans hovedfokus skiftet fra fotballspiller til trener. Han har hatt trenerroller i blant annet Mysen, Greåker og Fredrikstad. I 2021 ble han ansatt som trener for A-Laget til Greåker IF.

Landslagskarriere 
Raymond Kvisvik fikk sin debutering for det norske landslaget i Februar 2000, da han kom inn som innbytter i det 83. minutt mot Danmark i det nordiske mesterskapet i fotball. Etter å ha scoret mål i to vennskaps kamper mot Bahrain og Kuwait i 2005, fikk Kvisvik mer spilletid på landslaget.

Innebandy og futsal 
Kvisvik etablerte seg også i både innebandy og futsal, hvor han spilte på øverste nivå. Før han startet sin profesjonell fotballkarriere spilte Kvisvik innebandy for Greåker.   Med Greåker sikret han seg to seriegull og 4 NM-Gull, og var også med i troppen til Europacup.   Han har også 12 landskamper for Norge. 

I november 2006 ble Kvisvik tatt ut på det norske IFS-landslaget i Futsal, og deltok i EM i Spania. Han spilte samtidig for Haugerud Futsal.

Referanser

Eksterne lenker 
 
 
  Raymond Kvisviks spillerprofil på ffksupporter.net

Norske fotballspillere
Norske landslagsspillere i fotball for herrer
Norske fotballspillere i Østerrike
Fotballspillere for Sarpsborg FK
Fotballspillere for Moss FK
Fotballspillere for SK Brann
Fotballspillere for FK Austria Wien
Fotballspillere for Fredrikstad FK
Fotballspillere for Kvik Halden FK
Norske futsalspillere
Ekspertkommentatorer (sport)
Personer fra Sarpsborg kommune